
Eesti Kaupmeeste Liit teeb ettepaneku langetada põhitoiduainete käibemaksu tänaselt 24%-lt 13%-le. Värsked põhitoiduained on tootegruppidest:
1. Värske liha: jahutatud ja lihalett
2. Värske kala 
3. Piimatooted (rasvad, juustud, piimad, koored, piimatooted)
4. Puuvili, köögivili ja eeltöödeldud viljad 
5. Leib-sai
6. Munad
Eeltoodud sortiment  moodustab veerandi kuni kolmandiku toidupoodide müügimahust.

Läti langetas juulist 2026 käibemaksu piimatoodetele, linnulihale, leivatoodetele ja munadele 21 protsendilt 12 protsendile. Läti konkurentsiameti analüüsi järgi langesid hinnad piimatoodete rühmas järgnenud kuudel keskmiselt 8,58%, linnulihatoodete rühmas 8,28%, leivatoodete rühmas 8,26% ja munadel 8,14%. Käibemaksumäära langetamisel on maksumuudatuse täieliku ülekandumise arvutuslik mõju hinnale ligikaudu 7,4%.[footnoteRef:1][4] Maksumuudatuse võit kanti tarbijatele üle täies mahus. Läti rahandusministeerium tõdes, et maksulangetus oli nende toodete hinnalanguse peamine põhjus. Lisaks hinnalangusele kasvasid Läti Kaupmeeste Liidu sõnul nendes tooterühmades ka müügimahud, eriti piimatoodete kategoorias. [1:   https://www.kaupmeesteliit.ee/uudised/kaupmeeste-liit-lati-toidukaibemaksu-langetus-toi-hinnad-keskmiselt-8-32-alla] 

Varasemast on Läti kogemust võimalik hinnata 2018 aastal toimunud käibemaksulangetusega puu- ja juurviljadele. Kuna madalam maksutase on kehtinud kaheksa aastat, on hinnatud ka pikemaajalisi ja kaasnevaid majandusmõjusid. 
Läti langetas puu- ja köögiviljade käibemaksu 2018. aastal 5% peale (tavaline käibemaksumäär Lätis on 21%). Käibemaksulangetuse mõju analüüsisid Läti Maaülikooli teadlased koostöös Eesti Maaülikooli ning Leedu Agraarökonomika Instituudiga 2019. aastal. Tulemused avaldati valdkonna teadusajakirjas Journal of Agricultural Science ning need võeti aluseks Läti Põllumajandusministeeriumi analüüsis maksulangetuse mõju kohta.
Läti teadlased jõudsid käibemaksulangetuse mõju hinnates järgmisele järeldusele: „Teaduskirjanduses on levinud arusaam, et käibemaksulangetus ei vii proportsionaalse hinnalanguseni. Läti juhul langesid hinnad muljetavaldavad 11,7%. Vähem kui matemaatiliselt oodatud 13.2%, aga siiski oli ülekandeefekt Läti kliimas tüüpiliste puu-ja köögiviljade hindadesse maksulangetusest 88%. Hinnalangetus osutus suhteliselt pikaajaliseks[footnoteRef:2].“   [2:  Nipers, Upite, Pilvere, Stalgiene ja Viira. 2019 Effect Of Vat Rate Reduction For Fruits And Vegetables On Prices In Latvia: Ex-Post Analysis;  Agraarteadus vol 30 nr 1: lk 30 https://dspace.emu.ee/items/f3350c0b-0be8-4969-97dd-5e2595881f1d] 

Läti teadlaste analüüs näitas, et käibemaksulangetuse ülekandeefekt tarbijahindadesse oli väga kõrge ning mõju oli pikaajaline. Seda olukorras, kus konkurentsi on teadlaste sõnul läti turul vähe ning domineerivad vaid kaks jaeketti: Rimi ja Maxima. Eesti turul on seitse suuremat jaeketti ning sellest tulenevalt ka madalam jaekaubanduse kasumlikkus. Seega on Eestis oodata veel kõrgemat ülekandeefekti kui 90%. 
Läti Põllumajandusministeerium koostas 2023. aastal analüüsi vähendatud käibemaksumäära mõju kohta Läti põllumajandussektorile, mille järeldus oli, et meede täitis suuresti oma eesmärke ning tegi Läti Valitsusele ettepaneku käibemaksusoodustust jätkata. Läti tegi algselt 5% soodusmäära kolmeks aastaks.  
Läti Põllumajandusministeeriumi raportis võeti soodsama käibemaksumäära mõju kokku järgnevalt: „Põllumajandusministeeriumi ettepanek sätestab, et madalama käibemaksumäära 5% kehtestamine värsketele puu- ja marjadele ning köögiviljadele on olnud tõhus. Rakenduseesmärgid on saavutatud, sest sektori varimajandus on vähenenud ja seetõttu on seaduslikult tegutsevad kaupmehed muutunud konkurentsivõimelisemaks, samuti on puu- ja marjade ning köögiviljade hinnaindeks langenud 11,7 protsendipunkti võrra, lisaks on see Lätis kogu uuringuperioodi jooksul madalaim Balti riikide seas. [footnoteRef:3]  [3:  Läti Põllumajandusministeeriumi teaberaport „Puuviljade, marjade ja köögiviljade vähendatud käibemaksumäära 5% efektiivsusest.“ Valitsuskabineti otsuse protokoll 2023. https://tapportals.mk.gov.lv/legal_acts/acf992e8-2522-4aff-8770-c8f6d069a334# ] 

Registreeritud käibemaksu maksjate arv puu- ja köögiviljade sektoris ning puuvilja-, marja- ja köögiviljakasvatajate käive on kasvanud 9%, samas kui puu- ja köögiviljatoodete käive kogu riigis on kasvanud 16%, toodete tarbimine 2018. aastal – 10% ja 2019. aastal – 9%, sektori keskmised palgad on kasvanud 2018. aastal 11% ja 2019. aastal 9%. (ibid) 
Vähendatud käibemaksu kehtestamine on avaldanud positiivset mõju puu- ja köögiviljasektorile tervikuna. Puu- ja köögiviljade tootmispiirkonnad on kasvanud 8,5%, kuid Lätis toodetud tootmisväärtus on 45%. (ibid)
Väliskaubanduse näitajad on samuti paranenud ning puu- ja köögiviljatööstuse keskmine töötajate arv on kasvanud peaaegu 6%.“ Negatiivse poole pealt tõi analüüs välja negatiivse mõju riigieelarvele. Käibemaksutulud vähenesid Lätis 3 miljonit eurot aastas. (Teaberaport lk 2) (ibid)
Läti Põllumajandusministeerium hindas käibemaksulangetuse mõju tulemusindikaatoritega. Toome mõju siinkohal lühidalt välja allmärkuses 2 viidatud teaberaportis, kus need on pikemalt ja arvutustega lahti kirjutatud. 	
Läti Põllumajandusministeeriumi hinnangul olid puu- ja köögiviljakasvatussektori arengunäitajad positiivsed ning näitasid, et aastatel 2017–2022 on see sektor Lätis märkimisväärselt arenenud. Suurenes puu- ja köögiviljade tootmispindala (+5%), toodangu väärtus (+46%) ning ekspordiväärtus (+77%). Lisaks arenes Lätis alandatud käibemaksu perioodil puu- ja köögiviljade kasvatamise sektor kiiremini kui Euroopa Liidu liikmesriikide keskmine.  Ministeerium järeldas, et vähendatud käibemaksumääraga jätkamine on õigustatud, kuna see on avaldanud positiivset mõju puu- ja köögiviljasektorile tervikuna. (ibid: lk 29)

Soomes on käibemaksu ülekandeefekti põhjalikult uuritud. Soome Riikliku Majandusuuringute Keskuse (VATT) ja Pellervo Majandusuuringute Instituudi (PTT) ühisuuringus analüüsiti toiduainete käibemaksu langetamise mõjusid ajal, mil Soome käibemaksumäär oli 17%.
Uuringu järeldus on, et enamik toiduainete käibemaksu kärpest jõuab tarbijahindadesse. Analüüsides maksumäära langetamist 17%-lt 12%-le, leidsid teadlased, et tavapärase turukonkurentsi toimel kandub suurem osa maksumuudatusest üle jaemüügihindadesse, mitte ei jää jaemüüjate kasumimarginaali.[footnoteRef:4] [4:  https://www.ptt.fi/wp-content/uploads/media/liitteet/rap196.pdf Rauhanen, T. & Peltoniemi, A. (2006), Food and restaurant VAT in the EU and Finland, VATT Research Reports 122 / PTT Reports 196.] 

Rootsi langetas 1. aprillist 2026 toidukaupade käibemaksu 12%-lt 6%-le. Rootsi tarbijaamet Konsumentverket teatas 1. septembril 2026, et toiduhinnad langesid märtsist aprillini 5,5%, ehk langetus jõudis hindadesse täielikult. Kõik analüüsitud poeketid langetasid hindu maksulangetusega võrdeliselt. Langus oli lai ja puudutas kõiki toidurühmi[footnoteRef:5]. [5:   https://www.konsumentverket.se/nyhet/momssankningen-pa-livsmedel-har-fatt-fullt-genomslag-i-butikernas-priser/] 

Poola langetas 2022. aastal põhitoiduainete käibemaksumäära 5%-lt 0%-le. Alguses jõudis hindadesse 44–58% langetusest, kuid viie kuuga tõusis see ligikaudu 95%-ni. See vähendas üldist inflatsiooni koguni 0,7 protsendipunkti võrra.[footnoteRef:6] [6:   https://www.sciencedirect.com/science/article/pii/S0306919225001174 ] 

Poola Seimis on menetluses eelnõu, mis langetaks põhitoiduainete käibemaksu ajutiselt taas 0%-le 2026. aasta lõpuni, välja arvatud imporditud toodetele.

Slovakkia andmete põhjal tehtud analüüs näitas, et käibemaksu alandamine kandus pea täies mahus üle leivatoodetele ja kaubanduskettide oma kaubamärgi toodetele, väiksem oli efekt imporditud toidukaupadele.[footnoteRef:7] [7:  https://papers.ssrn.com/sol3/papers.cfm?abstract_id=5370701 ] 

Saksamaa jaekettide kassaandmete põhjal tehtud analüüs 2020. aasta käibemaksulangetusele näitas, et hinnalangus kandus üle 90 protsendi ulatuses[footnoteRef:8].  [8:  Clemens Fuest, Florian Neumeier, Daniel Stöhlker (2020) – "Wie stark gibt der Einzelhandel die Mehrwertsteuersenkung an die Verbraucher weiter?" (Ifo Schnelldienst / Ifo working papers). https://www.ifo.de/DocDL/wp-2020-341-fuest-neumeier-stoehlker-temporary-vat-rate-cuts.pdf ] 

Saksamaal on toidu tänane hinnatase odavam, kui Eestis. Kui saksa toidukorvi hind on 102% EL keskmisest, siis Eestis on see 110% EL keskmisest. Käibemaks põhitoiduainetele on Saksamaal vaid 7%. Turu suuruse ja efektiivsusvõidu kõrval on see peamine mõjutaja. 
Arvestades Saksamaa keskmist palka, mis on 60% kõrgem kui Eestis, saab keskmine sakslane endale lubada 70% rohkem süüa kui keskmine eestlane. 

Portugalis alandati 2023. aasta kevadel toiduainete käibemaksu kuus protsenti, hindadesse kandus sellest 5,65 protsenti ehk hinnad langesid praktiliselt samas mahus kui alandati maksu.[footnoteRef:9]  [9:  https://www.suerf.org/publications/suerf-policy-notes-and-briefs/can-a-temporary-vat-cut-bring-down-inflation/?utm_source=chatgpt.com ] 

Miks valida toimetuleku toetamiseks just toidu käibemaks ja mitte mõni teine maksupoliitiline meede või toetus?
1. Kasu tuleb laiemalt kohalikku majandusse
Inimeste toimetuleku parandamiseks on mõistlikum teha maksulangetus nendes sektorites, kus ülekandeefekt ja kaasnevad mõjud kohalikku majandusse on suuremad. 
Taustainfona on hea Soomes parasjagu käiv arutelu kütuseaktsiisi teemal, kus leitakse, et mõistlikum on leida ühiskonna aitamiseks muid viise kui kütuseaktsiisi langetus, millest saavad eelkõige kasu välismaised transpordiettevõtted.[footnoteRef:10] [10:  https://www.err.ee/1610150095/soome-valitsus-otsib-voimalusi-mootorikutuste-hinna-alla-toomiseks ] 

Eesti inimeste toimetulek on endiselt keeruline. Mõistlik oleks inimesi aidata seal, kus panus ühiskonda ja majandusse suurem ja pikaajalisem.
2. Läti kogemus näitab, et madalam käibemaks kodumaiselt olulistes sektorites vähendab varimajandust, suurendab ettevõtete ekspordivõimekust ja toob kaasa palgakasvu. 
Põllumajandussektori varimajandus vähenes Läti  riikliku analüüsi andmetel ja seetõttu on seaduslikult tegutsevad kaupmehed muutunud konkurentsivõimelisemaks. Registreeritud käibemaksu maksjate arv puu- ja köögiviljade sektoris ning puuvilja-, marja- ja köögiviljakasvatajate käive kasvas.  Põllumajandussektori keskmised palgad kasvasid, nagu ka tootmispind ja töötajate arv sektoris. 
3. Toidukaupade maksulangetus aitab parendada meie toidujulgeolekut.
Läti riiklik analüüs tõi välja, et puu- ja köögiviljade maksulangetuse tulemusel vähenes varimajandus 20%, registreeritud käibemaksukohustuslaste arv puuvilja-, marja- ja köögiviljakasvatajate seas kasvas 9% ning keskmine töötajate arv sektoris kasvas 6%.
Eestis on samal perioodil ehk aastatel 2017–2019 puu- ja köögivilja ning marjade kasvupind kokku vähenenud 2 protsenti, kusjuures köögivilja kasvupind vähenes 9 protsenti.[footnoteRef:11] [7]Meie toidutootmise vähenemine ei ole kehv ainult meie makromajandusele, vaid ka meie toidujulgeolekule. Riigi toidujulgeoleku aastaraamat toob riskina välja, et ostujõu langus vähendab kodumaise toidu tarbimist.[footnoteRef:12] [11:  https://majandus.postimees.ee/7130427/maaeluministeerium-tahab-eesti-koogiviljadele-maksusoodustust ]  [12:   https://www.agri.ee/toidujulgeoleku-aastaraamat-2025] 

4. Kodumaise toidutööstuse ja põllumajanduse müükide ning riikliku maksulaekumise toetamine
Värskete põhitoiduainete kategooriates on absoluutne enamik sortimendist eestimaist päritolu, mistõttu kasutegur nende kategooriate müügikasvust läheks kodumaise toidutootmise mahukasvuks. See tähendab nendele sektoritele võimalust palgata täiendavaid töötajaid ning tõsta palkasid, mis toob riigikassale kaasa tööjõumaksude suurema laekumise. 
Samuti kasvaks toidutööstuste ja põllumajanduse investeerimisvõimekus, mis toob kaasa suuremat efektiivsust, mahutõusu ja ekspordivõimekust selle pealt. Nende mõjude hindamine eeldaks toidutootjate alusandmeid. 
5. Rahvatervise toetamine
Oluline komponent maksumuudatuse juures on rahvatervise element. Tervise- ja majandusteadlased väidavad et maksuerisused on üks tõhusamaid viise panna inimesi tegema tervislikke valikuid ja käitumisi– ka toidupoes[footnoteRef:13]. Eriti just madalama sissetulekuga inimeste seas, kus kulutuste juhtimine on kriitilisem. Muutes just värsket toitu hinna mõttes kättesaadavamaks kasvab selle tarbimine. Pikemas perspektiivis vähendab see tervishoiukulusid ja suurendab tervena elatud eluaastaid, ka võimet ja soovi pikemalt töötada. Sellel põhjusel toetas Läti Sotsiaalministeerium puu-ja köögiviljadele madalama käibemaksu kehtestamist.  [13:  https://www.who.int/publications/i/item/9789241511247
] 

6. Majanduskasvu toetamine
Eesti sisetarbimine on olnud nõrk ja toiduainete ostud olnud mahulises languses juba 2022 aastast saadik. 2026 suvel on toimunud osades kaubakategooriates taas nihe kasvule, aga see on habras. Erinevate globaalsete kriiside taustal on toimetulek Eestis jätkuvalt keeruline ja hinnatõusu surve ei ole kadunud. Toidutarbimise aitamine taas kasvule aitaks kaasa majanduse tervisele. Uuringud Ühendkuningriigis näitasid, et käibemaksu alandamine 2,5 protsendipunkti võrra suurendas tarbimist 0,4 protsenti, Saksamaal suurendas ajutine kolmeprotsendine käibemaksu vähendamine 2020. aastal kogutarbimist 1,8 protsenti.[footnoteRef:14] [14:  https://cepr.org/voxeu/columns/temporary-vat-cut-unconventional-fiscal-policy ] 

7. Maksumeetme lihtsus ja vähene halduskoormus
Toidu käibemaksutaseme muutmine ja erisused tooterühmade põhjal on lihtsad administreerida. 
Sihitud toetused vähemkindlustatud inimestele toovad kaasa märkimisväärse halduskoormuse. Vajalik on haavatavad ühiskonnagrupid leida, nende andmeid menetleda, andmebaase ajakohasena hoida, toetusi administreerida. See tähendab, et osa toetuste rahast kulub ära haldamisele. Toidu käibemaksuerisus on lihtne administreerida ega nõua riigilt erilisi lisakulutusi. See toetab lisaks kõige madalama sissetulekuga inimestele ka keskklassi, kelle olukord on Eestis viimastel aastatel muutunud üha keerulisemaks.  
8. Kasu saavad vähemkindlustatud inimesed suuremal määral
Kulutused toidule erinevate sissetulekuga gruppide lõikes varieeruvad oluliselt vähem kui ühegi teise kulukategooria puhul, mistõttu on selline käibemaksualandus proportsionaalne ja õiglane — pigem aitab see just rohkem neid, kelle ostujõud on kõige suurema surve all. Madalama sissetulekuga inimeste suhteline osakaal kulutustest toidule on Eestis 30% ringis. Euroopas keskmiselt on see kõigest 17%. 
Põhitoiduaineid ei tarbi jõukam elanikkond oluliselt rohkem kui väiksema sissetulekuga inimesed. Samas saaksid käibemaksulangetuse tagajärjel ka vaesemad inimesed lubada endale rohkem värsket liha ja kala ning puu- ja juurvilju. Tänane tarbimisstatistika näitab, et viimastel aastatel on kasvanud kiirnuudlite ja ebakvaliteetse töödeldud toote osakaal, mis ei ole põhitoiduained. 
9. Toidu hinnakasv on Eestis EL kõrgeim
Eestis on toit kallinenud viimastel aastatel kiiremini kui üheski teises ELi riigis. Hinnatase on meil toidule Euroopa Liidu keskmisest kõrgem, palgad aga keskmisest madalamad. Seepärast kulub Eesti perel toidule oluliselt suurem osa eelarvest kui Euroopa perel keskmiselt.
Eestis on toit leibkondade suurim kuluartikkel, mis on ELis haruldane. Eestis moodustavad toit ja mittealkohoolsed joogid 22,3% leibkondade tarbimiskulutustest, mis on EL-i kõrgeim osakaal. Kuigi sissetulekud on Eestis alla ELi keskmise, on samal ajal Eesti toidu hinnatase juba 10% kõrgem EL-i keskmisest.[footnoteRef:15] [15:  https://ec.europa.eu/eurostat/web/products-eurostat-news/w/ddn-20230327-2?utm_source=chatgpt.com ] 

Toiduainete hinnad on alates 2021. aasta algusest kuni 2025. aasta sügiseni kasvanud Eestis 60%, mis on kiireim kasv Euroopa Liidus.[footnoteRef:16] [16:  https://www.fin.ee/sites/default/files/documents/2026-02/Toidu%20k%C3%A4ibemaksuerisusest_2025.pdf ] 

IMF-i 2026. aasta veebruaris avaldatud analüüs uuris 2021.–2022. aasta inflatsioonišoki mõju leibkondade heaolule 18 Euroopa riigis. Riikide vahel olid erinevused suured. Sissetulekute kaudu avalduv heaolukadu oli uuritud riikidest suurim Eesti leibkondadel: ligikaudu 12% aastasissetulekust. Eriti rängalt said pihta Eesti kõige väiksema sissetulekuga leibkonnad, kelle heaolukadu vara kaudu ulatus 22,3%-ni aastasissetulekust.[footnoteRef:17] [17:  https://www.elibrary.imf.org/view/journals/001/2026/022/article-A001-en.xml?utm_source=chatgpt.com&tab_body=fulltext ] 

10. Laiapõhjaline toetus
Põhitoiduainete käibemaksu langetust toetab Turu-uuringu AS-i küsitluse järgi 90% Eesti inimestest. Tegu on  kiire, õiglase ja kuluefektiivse leevendusega, mis toetab inimeste ostujõudu, kodumaise toidutootmise konkurentsivõimet ja rahvatervist.

Põhitoiduainete käibemaksu langetus 13%-le omab riigieelarvesse laekuvatele tuludele kogumõju ligikaudu 100 miljonit eurot. 
Otsese eelarveefekti hindamisel kasutati Statistikaameti sisekaubanduse jaemüügi andmeid (KM020: kaubandusettevõtete müügitulu) perioodil detsember 2024 kuni november 2025 järgmistes tegevusalades:
• jaemüük spetsialiseerimata kauplustes, kus on ülekaalus toidukaubad, joogid ja tubakatooted;
• toidukaupade, jookide ja tubakatoodete jaemüük spetsialiseeritud kauplustes.
Nende andmete põhjal hinnati Eesti jaemüügi kogumaht. Seejärel tuletati sellest proportsionaalselt analüüsis käsitletavate kaubagruppide (puu- ja köögivili, lihatooted, piimatooted, munad) ligikaudsed mahud, lähtudes kaubagruppide müügistruktuurist. (Umbes kolmandik müüdud toidust kuulub nendesse kategooriatesse)
Saadud mahtudele rakendati võrdlusena 24% ja 13% käibemaksumäär. Kahe maksumäära alusel leitud käibemaksusummade vahe annab otsese maksulaekumise muutuse nimetatud kaubagruppides, mis on hinnanguliselt  101 005 534 eurot (220 375 710 - 119 370 176). 
Kaubanduse kogemus näitab, et hindade langus suurendab läbimüüki ning osa säästetud rahast jõuab tagasi kodumaisesse tarbimisse ja toob omakorda kaasa suurema maksutulu laekumise. Muuhulgas pidurdab toiduainete käibemaksu langetamine inflatsiooni ja seega väheneb indekseerimiste surve Eesti riigieelarvele, kus indekseerimistest tulenev kulude kasv on suurusjärgus 500 miljonit. Seega on makromajanduslikust vaatest riigi tulude vähenemine väiksem kui vaid protsentarvutuse matemaatiline tehe.

